亞囡今日難得放工早，約去旺角食亞囡最鐘意的韓國菜。年輕人蒲點兆萬，有放題，有西式，又有亞囡常去的一間韓國餐廳。裝潢設計時尚，坐位又寬敞，怪不得坐上客多數是年青人。芒果菠蘿特飲凍冰冰，好清甜又不會太甜。麥芽啤酒蝦賣相似炸蝦天婦羅，的的骰骰幾可愛。粉漿好彩不太厚，新鮮熱辣滋味！亞囡每次來都要食炸雞。今日點了重口味的蒜香炸雞，的確惹味，蒜味香濃，肉質滑滑，我都愛上了。環境和整體食物水準都好，價錢又合理。